Държавен вестник, бр. 92, 2012 г., стр. 7

БРОЙ  92	
Д Ъ Р Ж А В Е Н  В Е С Т Н И К 	
СТР.  7  
Чл. 9. За извършване на първоначална 
проверка на игрално оборудване и на игра­
лен софтуер на комуникационно оборудване 
се събира такса в размер 100 лв. за всеки 
игрален автомат, игрална маса или игрално 
съоръжение за числови лотарийни игри тото, 
лото, бинго и кено.
Чл. 10. За издаване дубликат на удосто­
верение за издаден лиценз се събира такса в 
размер 100 лв.
Чл. 11. За издаване на удостоверение, 
препис-извлечение от протокол и решение на 
Държавната комисия по хазарта и на копие от 
друг документ се събира такса в размер 10 лв.
Раздел V
Заплащане на таксите
Чл. 12. (1) Таксите по чл. 1, 2, 5, 7, 8 и 9 се 
заплащат при подаване на съответното искане.
(2) Таксите по чл. 3, 4 и 6 се заплащат в 
срок до 7 дни след влизането в сила на съ­
ответното решение на Държавната комисия 
по хазарта.
(3) Таксите по чл. 10 и 11 се заплащат при 
получаването на съответния документ.
Преходни и заключителни разпоредби
§ 1. (1) По висящите производства, образу­
вани по искания, подадени преди влизането в 
сила на тарифата, таксите се заплащат:
1. в размерите, определени с отменената 
тарифа, когато в нея има предвидена такса 
за разглеждане на съответното искане и/или 
за извършване на съответната администра­
тивна услуга;
2. в размерите, определени с тарифата, 
когато в отменената тарифа няма предвидена 
такса за разглеждане на съответното искане 
и/или за извършване на съответната адми­
нистративна услуга.
(2) Дължимите такси по ал. 1, т. 2 се зап­
лащат в срок до един месец от влизането в 
сила на тарифата.
§ 2. Тарифата се приема на основание 
чл. 30, ал. 1 от Закона за хазарта.
10654
ПОСТАНОВЛЕНИЕ № 290
ОТ 16 НОЕМВРИ 2012 Г.
за изменение на Устройствения правилник на 
Изпълнителна агенция „Електронни съобщи­
телни мрежи и информационни системи“, при­
ет с Постановление № 232 на Министерския 
съвет от 2009 г. (обн., ДВ, бр. 78 от 2009 г.; 
изм. и доп., бр. 15 и 56 от 2010 г., бр. 40 и 54 
от 2011 г. и бр. 22 и 28 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 12, ал. 5, т. 2 думите „съвместно 
с Главна дирекция „Единна електронна съоб­
щителна мрежа на държавната администрация 
и за нуждите на националната сигурност“ се 
заличават.
§ 2. В чл. 24 се правят следните изменения:
1. В ал. 1 думите „и награди“ се заличават.
2. Алинея 2 се отменя.
 Заключителна разпоредба
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
10671
ПОСТАНОВЛЕНИЕ № 291
ОТ 16 НОЕМВРИ 2012 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Постановление № 54 на Минис­
терския съвет от 2010 г. за приемане на Ус­
тройствен правилник на Министерството на 
отбраната и за определяне на структури на 
пряко подчинение на министъра на отбраната 
(обн., ДВ, бр. 27 от 2010 г.; изм. и доп., бр. 39 
и 104 от 2011 г. и бр. 50 от 2012 г.) се правят 
следните изменения и допълнения:
1. Създава се чл. 5а:
„Чл. 5а. (1) Създава се Център за изследване, 
изграждане и усъвършенстване на способности 
на НАТО за управление на кризи и реагиране 
при бедствия, наричан по-нататък „Центъра“, 
като юридическо лице по чл. 60 от Закона за 
администрацията към министъра на отбра­
ната, със седалище в гр. София.
(2) Центърът по ал. 1 е второстепенен раз­
поредител с бюджетни кредити към министъра 
на отбраната за: 
1. изпълняване дейността на Република 
България по създаване, акредитиране от Ор­
ганизацията на Северноатлантическия договор 
(НАТО) и осигуряване дейността на Центъра 
на НАТО за изследване, изграждане и разви­
тие на способности за управление на кризи и 
реагиране при бедствия като международна 
военна организация на НАТО след неговата 
акредитация;
2. подпомагане обединяването на усилията 
за повишаване на оперативната съвмести­
мост, разработването и усъвършенстването 
на стандартите на НАТО при изграждането 
на способности за управление на кризи и 
реагиране при бедствия;
3. оказване на съдействие за прилагането 
на всеобхватен подход и ефективно използване 
на съвместния опит и способности на НАТО,